મજા આવે એના માટે તમે શું કરો છો? મજામાં ન હોવ ત્યારે તમને ખબર હોય છે કે તમે મજામાં નથી? ડિપ્રેશન કે બીજી માનસિક બીમારીઓ વધવાનું એક કારણ એ પણ છે કે આપણને ખબર જ નથી હોતી કે આપણા વિચાર, વાણી અને વર્તનમાં ફેરફાર થયો છે. માનસિક અસ્વસ્થતા દેખાતી નથી એ વરતાય છે. એને ઓળખતા આવડવું જોઇએ અને જરૂર પડ્યે એની સારવાર પણ કરાવવી જોઇએ. દવા નહીં માત્ર કાઉન્સેલિંગથી પણ માનસિક હાલત સુધારી શકાય છે. આપણે ત્યાં મનોચિકિત્સકોને હજુ ગાંડાના ડોક્ટર જ સમજવામાં આવે છે એ કરુણતા છે.